open-index/open-wikipedia-markdown huggingface dataset:
בית התה של ירח אוגוסט

**בית התה של ירח אוגוסט** (באנגלית: **The Teahouse of the August Moon**) הוא מחזה משנת 1952 מאת ג'ון פטריק לפי ספרו של וורן סניידר, המציג באופן סאטירי את הכיבוש האמריקאי ביפן. עלילת המחזה מתרחשת בכפר קטן באי אוקינאווה. המחזה ידוע במיוחד בשל מונולוג הפתיחה שלו הקובע כי "פורנוגרפיה היא עניין של גאוגרפיה".

סניידר שירת כאיש הממשל הצבאי של כוחות הכיבוש האמריקאי ביפן ב-1945.

## הדמויות העיקריות
* סאקיני, כפרי המשמש כמתורגמן
* קפטן פיסבי, איש הממשל הצבאי בכפר, מורה במקצועו האזרחי
* קולונל פורדי, מפקד הממשל הצבאי באוקינאווה
* קפטן מקלין, פסיכולוג היחידה
* פרח הלוטוס, גיישה

## תקציר העלילה
העלילה מתרחשת כולה בכפר טוביקי, כפר קטן באוקינאוונה, המייצג את כל יפן תחת הכיבוש האמריקאי.

מוביל העלילה הוא המתורגמן סאקיני, כפרי זריז וסתגלן המפרש את המציאות באופן הדדי בין היפנים לאמריקאים ולהפך ובין הבמה לקהל, תוך פניות ישירות, בלשון חדה והומוריסטית, אל הקהל. תפקיד סאקיני הוא התפקיד המרכזי במחזה מבחינת תשומת הלב ו"כוכבות" השחקן המגלם אותה.

הקולונל פורדי, המאמץ את הערכים האמריקאים של דמוקרטיה וקפיטליזם ואת הצורך להנחלתם המהירה על העם היפני, שולח את הקצין הצעיר פיסבי לכפר טוביקי על מנת ללמד את "האנשים האלה דמוקרטיה גם אם נצטרך לירות בהם אחד אחד". פיסבי מגיע לכפר, נוטל את סאקיני כמתורגמן ועורך בכפר בחירות דמוקרטיות למשרות ממשל מקומיות ו"לליגת הנשים הדמוקרטית" הוא אף מתחיל לארגן מיד בניית בית ספר מקומי וחוקר אחר אפשרויות עשיית הון. כל תפיסה של הקצין, הבטוח בצדקת בדמוקרטיה והתרבות המערבית, נתקלת בקיר של תרבות מקומית הרואה את הדברים באופן שונה ומורכב.

הכפריים מנסים לקרב את הקצין ומעניקים לו מתנה, את הגיישה היפה פרח הלוטוס. בהחלטת ועד דמוקרטית מסבים הכפריים את בניין בית הספר ההולך ונבנה לבית תה עבור הגיישה. עד מהרה נכבש פיסבי על ידי התרבות המקומית ומפסיק להאבק בה. הקולונל פורדי שולח לאי את קפטן מקלין, אותו מקבל פיסבי לבוש בקימונו במקום במדים. גם מקלין נשבה בקסם הכפרי.

כאשר מגיע אל הכפר הקולונל פורדי עצמו הוא נדהם מכישלונו העצום של פיסבי, שוויתר על הכיבוש והנחלת הערכים האמריקאים בתמורה לחיי שקט ורווחה. הוא משליך את פיסבי לכלא ומורה על הריסת בית התה, אך אז נודע כי השלטון הכריז על הכפר השקט כעל מופת להצלחת תוכנית הכיבוש האמריקאי. פורדי משחרר את פיסבי ומורה למקומיים להקים מחדש את בית התה ואף זוכה הן באהדת המקומיים והן בדרגת הגנרל לה ייחל.

## הפקות
המחזה הועלה לראשונה בברודוויי ב-15 באוקטובר 1953, הוצג 1027 פעמים וזכה בפרס טוני ובפרס פוליצר.

בשנת 1956 עובד לסרט בכיכובו של מרלון ברנדו בתפקיד סאקיני.

בישראל הועלה המחזה לראשונה בתיאטרון הבימה, בבימויו של יוליוס גלנר, ב-5 במרץ 1955, בכיכובו של רפאל קלצ'קין כסאקיני, עם יוסי בנאי, חנה'לה הנדלר, ארי קוטאי ושמואל רודנסקי (מתחלפים בתפקיד הקולונל פורדי), מישא אשרוב (מקלין), מרים זוהר (פרח הלוטוס) ודליה פרידלנד (נערה), עם מוזיקה מקורית מאת גארי ברתיני.

ב-1970 עלה בברודוויי המחזמר "Lovely Ladies, Kind Gentlemen" ("גבירות נחמדות ואדונים חביבים"), המבוסס על המחזה.

## קישורים חיצוניים

* תקציר המחזה באתר שוונג
* המחזה באתר הבימה
* 
* 
* 
* 
* 
* 

## הערות שוליים

קטגוריה:מחזות 1952
קטגוריה:מחזות זוכי פרס טוני
קטגוריה:מחזות אמריקאיים
קטגוריה:זוכי פרס טוני למחזה הטוב ביותר
קטגוריה:מחזות זוכי פרס פוליצר: דרמה
איציק אלשיך

**איציק אלשיך** (נולד ב-11 בנובמבר 1952) הוא מנכ"ל חברת התקליטים "הליקון",
יו"ר פדרציית יצרני המוזיקה הישראלית (סניף של הפדרציה הבינלאומית של יצרני המוזיקה) משנת 2009. דור שני בתעשיית המוזיקה הישראלית.
מנהל את חברת "ישראפון" שעסקה בייצור תקליטי ויניל וכיום בעלת קטלוג ישראלי ותיק (שלישיית גשר הירקון, איש חסיד היה, בוסתן ספרדי).

אלשיך הוא בנם של נפתלי ונלי אלשיך. אביו הקים עם דודו את חברת התקליטים ישראפון ב־1953.
בוגר אוניברסיטת תל אביב בתואר מהנדס אלקטרוניקה.

ב-1985 הקים ביחד עם רוני בראון את חברת המוזיקה "הליקון". הם בחרו לקרוא לה על שם ההר "הליקון" שביוון, "אשר על פי המיתולוגיה היוונית שכנו בו תשע המוזות – אלות היצירה, האמנויות והמדעים, שעיקר תפקידן היה להעניק השראה ליוצרים ובעיקר למשוררים, למוזיקאים ולפילוסופים". השניים שותפים בחלקים שווים ומנהלים את החברה יחדיו.

חברת "הליקון" התפתחה עם השנים והפכה לאחת מחברות המוזיקה המובילות בישראל, עם נתח שוק של כ-35%.
בין האמנים הישראלים הבולטים שהפיקה: ריטה, רמי קלינשטיין, אתניקס, יהודית רביץ, ארקדי דוכין, אביב גפן, עידן רייכל, יהודה פוליקר, עברי לידר, קובי אוז, נינט טייב, שירי מימון.
"הליקון" מייצגת בישראל את החברות הבינלאומיות Universal Music ,EMI.
ל"הליקון" מספר חטיבות לייצוג אמנים ביניהן ניתן למצוא את "הליקון סונגס" - ייצוג כותבים ומלחינים.
"הליקון כנען" - ניהול והפקה של אמנים ומופעים כגון: שלומי שבת, אתניקס, שירי מימון ושמעון בוסקילה, מתי כספי וריקי גל.
כמו כן, הליקון שותפה במועדון רדינג 3 במתחם נמל תל אביב.

## קישורים חיצוניים
* האתר הרשמי של הליקון
* האתר הרשמי של הליקון סונגס
* האתר הרשמי של הליקון כנען

## הערות שוליים

קטגוריה:מפיקים מוזיקליים ישראלים
קטגוריה:בוגרי אוניברסיטת תל אביב
קטגוריה:ישראלים שנולדו ב-1952
מרכז עסקים שורק

**מרכז עסקים שורק** (נקרא גם "**[[מעוין]] שורק**") הוא אזור תעשייה בשטח של 475 דונם, השוכן בדרום-מערבה של ראשון לציון, בין כביש 4 לכביש 4311.

עם החברות הפועלות באזור התעשייה נמנות איקאה, קוקה-קולה, הבנק הבינלאומי (מת"ף), קניוני ישראל, אלבר, ומספר יבואני רכב הכוללים את קבוצת לובינסקי (יבואנית פז'ו וסיטרואן), קבוצת מאיר (וולוו, יגואר והונדה), טלקאר (דייהטסו, קיה וסניונג), צ'מפיון מוטורס (פולקסווגן, סקודה סיאט וקופרה), UTI (משאיות איסוזו), Freesbe (יבואנית דאצ'יה, רנו, ניסאן, אינפיניטי, צ'רי ואקספנג) וקבוצת מכשירי תנועה (סוזוקי, מאן, ברידגסטון, ייל, ליגונג, קובוטה).

בשנת 2028 צפויה להיפתח תחנת הרכבת תש"ח באזור.

קטגוריה:ישראל: אזורי תעשייה
קטגוריה:ראשון לציון: אזורי תעשייה
המוזיאון הלאומי של איראן

שמאל|ממוזער|250px|הכניסה הראשית של המוזיאון שנבנתה בסגנון של קמרונות הפרס הסאסאנית
שמאל|ממוזער|250px|הבניין מבחוץ, הבניין תוכנן על ידי האדריכל הצרפתי אנדרה גודאר בתחילת המאה ה -20. הוא גם עזר לעצב את הקמפוס המרכזי של אוניברסיטת טהראן.
שמאל|ממוזער|200px|אחד מהפסלים המרכזיים במוזיאון
שמאל|ממוזער|200px|חלק מאוסף השושלת האחמנית.
**המוזיאון הלאומי של איראן** (פרסית: **موزه ملی ایران**) הוא מוזיאון הממוקם בטהראן, בירת איראן. המוזיאון מהווה שילוב של שני מוזיאונים, "המוזיאון הארכאולוגי של איראן", ומוזיאון האמנויות הלאומי, שנחנך בשנת 1972.

מבנה המוזיאון הלאומי לאמנות, נבנה בחצרו של המוזיאון הארכאולוגי, ועבר לא מעט שינויים, בעיקר במהפכה האיראנית בשנת 1979.

במוזיאון שני מבנים: מבנה המוזיאון לארכאולוגיה ובו שלושה אולמות תצוגה המכילים חפצים מהתקופה הפלאוליתית, הנאוליתית, הכלקוליתית, תקופת הברונזה, ותקופות הברזל I-III, השושלת האחמנית, הסלווקית, התקופה הפרתית, והתקופה הסאסאנית.

מבנה המוזיאון לאמנות שנחנך בשנת 1996 ושוב שלוש קומות. במבנה זה מוצגים כלי חרס, טקסטיל, ספרים, יצירות אמנות ועוד.

## מחלקות
במוזיאון קיימות מספר מחלקות קבע, וכן מוצגות בו תצוגות מתחלפות.

### מחלקה הפרה היסטורית
מחלקה זו החלה את עבודתה כאשר המוזיאון נחנך. במחלקה זו למעלה מ-10,000 פריטים, המייצגים את ההתפתחויות של תרבויות פרהיסטוריות איראניות. חלק מהאוספים מקורם בחפירות ארכאולוגיות שנעשו על ידי הרשויות באיראן, וחלק מקורם באוספים פרטיים כגון אוסף פורגאי.

### מחלקה היסטורית
במחלקה זו מוצגים כ-9,000 ממצאים, ובהם מוצגים מתקופת השושלת האח'מנית, האימפריה הפרסית ומהתקופה הסאסאנית.

### מחלקת מטבעות וחותמות
המחלקה מוקדשת לשימור מטבעות וחותמות.

### מחלקה אסלאמית
מאז הקמתו של המוזיאון על ידי אנדרה גודאר הוקדשה הקומה הרביעית לתקופה האסלאמית. במחלקה זו 2400 פריטים בתחומים שונים, ובעיקר בחקר אמנות אסלאמית, באולם התצוגה תערוכת חפצי זהב וכסף. בשנים הראשונות של המהפכה האסלאמית האולם שימש גם כגלריית הקוראן.

## קישורים חיצוניים

* 
* אודות המוזיאון באתר tripadvisor 
* אודות המוזיאון באתר iranvisitor.blogspot 

מוזיאון
איראן
מוזיאון
לאומי
איראן
מוחמד רזה מירזאי

**מוחמד רזה מירזאי ג'בארי** הוא אתלט המתחרה במשחקים הפאראלימפיים עבור המשלחת האיראנית. מירזאי מתמחה בהטלת כידון ובעל ארבע זהב מדליות פאראלימפיות במקצוע.

## קריירה
מירזאי התחרה לראשונה ב בשני מקצועות. בתחרות יידוי הפטיש (קטגוריה F56) הוא סיים במקום החמישי, ואילו בתחרות הטלת הכידון זכה במדליית הזהב כשקבע שיא פאראלימפי חדש של 40.42 מטרים.

ב עבר מירזאי להתחרות בקטגוריה F57, והתמקד בתחרויות הטלת הכידון בלבד. הוא זכה במדליית זהב נוספת בתחרות כשקבע שיא עולם בקטגוריית הנכות שלו עם הטלה למרחק של 38.64 מטרים.

ב הוא זכה במדליית זהב פעם נוספת, כשהטיל את הכידון למרחק של 40.71 מטרים, וב זכה במדליית זהב רביעית ברציפות.

## הערות שוליים

קטגוריה:אלופים פאראלימפיים
קטגוריה:ספורטאים איראנים
קטגוריה:אתלטים במשחקים הפאראלימפיים בייג'ינג (2008)
קטגוריה:אתלטים במשחקים הפאראלימפיים אתונה (2004)
קטגוריה:אתלטים במשחקים הפאראלימפיים סידני (2000)
קטגוריה:אתלטים נכים
קטגוריה:אתלטים במשחקים הפאראלימפיים אטלנטה (1996)
נח'בת

250px|ממוזער|שמאל|דמותה של האלה נח'בת

**נֶח'בֶּת** הייתה אלה במיתולוגיה המצרית בתקופה הקדם-שושלתית במצרים העתיקה. 

בתקופה הקדם-שושלתית הייתה נח'בת האלה המגינה על העיר נח'ב . לאחר מכן התפשט פולחנה, והיא הפכה לאלה המגינה על מצרים העליונה ולאלה המגינה על הפרעונים.

בתקופה מאוחרת עת סודרו האלים המצריים בזוגות ובשילושים קדושים, נחשבה האלה לרעייתו של חעפי.

## תיאור
האלה מתוארת בדמות של נשר מצרי (המצרים הקדמונים האמינו כי נשרים אלה היו נקבות בלבד, ולא זכרים). דמותה, שהופיע בכתב חרטומים סימלה טוהר, וכאשר דמות האלה הופיעה כמרחפת מעל דמותו של פרעה בציורים מצריים, היא סמלה את שלטונו על כל הארץ.

## פולחן
מרכז פולחנה של נח'בת בעיר נחב כלל את האורקל הקדום ביותר במצרים. הכהנת של האלה נקראה "מו" (אמא במצרית עתיקה) ולבשה בגדים טקסיים העשויים נוצות נשר מצרי.

## ראו גם
* אלוהויות במצרים העתיקה

## קישורים חיצוניים

* מצרים - דתות ותרבויות
* 

קטגוריה:אלות מצריות
התערוכה הבין-לאומית להיגיינה

**התערוכה הבין-לאומית להיגיינה** הייתה תערוכה עולמית שהתמקדה ברפואה ובבריאות הציבור ונערכה בעיר הגרמנית דרזדן ב-1911.

היוזם והמממן הראשי שלה היה איש העסקים והפילנתרופ הגרמני קרל אוגוסט לינגנר, שהתעשר ממכירת ברנד שטיפת פה "אודול". לפני כן ארגן לינגנר תערוכה לבריאות הציבור כחלק מהתערוכה העירונית של דרזדן ב-1903.

## מהלך התערוכה ותוצאותיה
עבור התערוכה נבנו 100 מבנים. היא נפתחה ב-6 במאי 1911 והשתתפו בה 30 מדינות. מספר המבקרים בה הגיע ל-5 מיליון איש. 

התערוכה התמקדה בגוף האדם, והציגה למבקרים תצוגת איברים פנימיים, ששומרו כך שיהיו שקופים לפי שיטתו של ורנר שפלטהולץ.

לאחר סגירת התערוכה הועבר תוכנה למוזיאון ההיגיינה הגרמני בדרזדן. הצלחתה הביאה לקיום לתערוכות נוספות. המפורסמת שבהן הייתה "גיזוליי" בדיסלדורף, שנערכה ב-1926.

## קישורים חיצוניים

קטגוריה:תערוכות עולמיות
קטגוריה:רפואה
קטגוריה:סקסוניה: תרבות
קטגוריה:1911 במדע
קטגוריה:דרזדן
קטגוריה:סקסוניה: היסטוריה
קטגוריה:בריאות הציבור
קטגוריה:1911 בגרמניה
ערכת פיתוח תוכנה

**ערכת פיתוח תוכנה** (באנגלית: **Software development kit**; נקרא בקיצור **SDK** או **devkit**) היא סט של כלים לפיתוח תוכנה ולהעשרת יכולות תוכנה. זו נעשית בשירות יישומים עבור פלטפורמה מסוימת, כגון סביבת עבודה, פלטפורמת חומרה, מחשב, קונסולת משחקים, או מערכת הפעלה. במרבית המקרים, המושג SDK מתייחס לתוספי קוד עבור אפליקציות מובייל.

SDK יכול להיות פשוט כמו ממשק תכנות יישומים (API) בצורה של קבצים מסוימים לשפת תכנות ספציפית או לכלול חומרה מתוחכמת כדי לתקשר עם מערכת משובצת מחשב מסוימת. כלים נפוצים כוללים עזרי איתור באגים ושירותים אחרים המוצגים לעיתים קרובות ב**[[סביבת פיתוח משולבת]] (IDE)**. SDK כולל לעיתים קרובות קוד לדוגמה והערות טכניות או תיעוד אחר לתמיכה.

SDK עשוי להכיל רישיון שהופך אותו למתאים לבניית תוכנה המפותחת תחת רישיון תואם. לדוגמה, SDK קניינית לרוב לא תתאים לפיתוח תוכנה חופשית, ואילו SDK-GPL המכילה את הרישיון הציבורי הכללי של גנו לא תתאים לפיתוח תוכנה קניינית. לעומת זאת, SDK-LGPL תחת הרישיון הציבורי הכללי המוקטן של גנו בדרך כלל תתאים לפיתוח כזה.

מהנדס תוכנה בדרך כלל מקבל SDK ממפתחי מערכת היעד. לעיתים קרובות ניתן להוריד את ה-SDK ישירות דרך האינטרנט. ערכות רבות ניתנות בחינם על מנת לעודד מפתחים להשתמש במערכת או בשפה מסוימת, באופן שמשמש ככלי שיווק או כחלק ממודל עסקי המבוסס על מידע. לדוגמה, חברה המפתחת ערכת פיתוח תוכנה להוספת יכולות מיקום לאפליקציות, יכולה להציע את הערכה בחינם תמורת אישור מפתח האפליקציה לעשות שימוש במידע הנאסף (מיקום המשתמשים).

לעיתים מפותחת SDK למטרה יותר ספציפית, כגון למערכות או תת-מערכות. לדוגמה, גם מיקרוסופט ואפל יספקו ערכות פיתוח של מנהל התקנים (DDK) לפיתוח מנהל התקן.

## ראו גם
* ממשק תכנות יישומים
* ערכת כלים (מחשוב)
* תוכנה - מונחים

קטגוריה:כלי תכנות
קטגוריה:פיתוח תוכנה
תוכנה, פיתוח
ברנרד בולצאנו

**ברנרד פלאסידוס יוהאן נפומוק בולצאנו** (**Bernhard Placidus Johann Nepomuk Bolzano**; 5 באוקטובר 1781 – 18 בדצמבר 1848) היה מתמטיקאי, לוגיקן, פילוסוף, תאולוג וכומר קתולי מבוהמיה (כיום בצ'כיה). נודע בתרומותיו למתמטיקה, לוגיקה ופילוסופיה של המדע, שזכו ברובן להערכה והשפעה לאחר מותו, וכן בהשקפותיו הליברליות והרדיקליות לתקופתן. הוא כתב בגרמנית, שפת אמו. בולצאנו תואר כ"אחד מאחרוני אנשי האשכולות הגדולים בהיסטוריה של הרעיונות."

## ביוגרפיה
ברנרד בולצאנו נולד בפראג. אביו, ברנרד פומפיוס בולצאנו, סוחר אומנות שנולד בצפון איטליה ועבר לפראג, שם נישא למריה ססיליה מאורר, בתו של סוחר גרמני. ברנרד היה הרביעי מתוך שנים עשר ילדים, ורק הוא ואחיו יוהאן הגיעו לבגרות.

בין השנים 1791 ל-1796 למד ברנרד בגימנסיה הפיאריסטית בפראג, בשנת 1796 החל בולצאנו את לימודיו באוניברסיטת קארל בפראג, שם למד מתמטיקה, פילוסופיה ופיזיקה. בשנת 1800 החל ללמוד גם תאולוגיה והוסמך ככומר בשנת 1804. בשנת 1805 מונה למרצה לפילוסופיה של הדת. בולצאנו התגלה כמרצה אהוד לא רק בלימודי דת אלא גם בפילוסופיה, ונבחר לראש המחלקה לפילוסופיה בשנת 1818. בולצאנו היה פציפיסט ושאף לשנות את החינוך, החברה והכלכלה כדי להניע את העולם לכיוון של שלום ולהפסקת המלחמות. עקב סירובו למתן את דעותיו פוטר מהאוניברסיטה בשנת 1819. הוא הוגלה מחוץ לפראג, אליה חזר רק ב-1842. הוא נפטר בפראג ב-1848.

## עבודתו
### פילוסופיה

### מתמטיקה
בולצאנו קידם גישה פורמלית ומדוקדקת לחשבון אינפיניטסימלי, שבימיו היה מושתת על גישה אינטואיטיבית והסתמך על המושג אינפיניטסימל המעורפל. כתחליף לאינפיניטסימל הוא הגדיר בצורה מדויקת את המושג גבול, באופן דומה להגדרה הנהוגה כיום. גישה זו אפשרה לו להוכיח באופן פורמלי את משפט ערך הביניים ב-1817. כמו כן הוכיח לראשונה את המשפט היסודי של האלגברה באופן אנליטי לחלוטין, ללא שימוש בטיעונים גאומטריים המופיעים בהוכחה המקורית של גאוס.

במהלך הוכחת משפט ערך הביניים הוכיח בולצאנו את משפט בולצאנו-ויירשטראס. המשפט נשכח, ורק כחמישים שנה לאחר מכן הבין ויירשטראס את חשיבותו של המשפט והוכיח אותו מחדש באופן בלתי תלוי.

ב-1851, שלוש שנים לאחר מותו של בולצאנו, התפרסם ספר שלו שעסק באינסוף. בספר מופיעים כמה רעיונות מתורת הקבוצות, שהקדימו את המחקרים של גאורג קנטור.

## קישורים חיצוניים

* ברנרד בולצאנו, באנציקלופדיה לפילוסופיה של סטנפורד

* 

## הערות שוליים

קטגוריה:מתמטיקאים צ'כים
קטגוריה:בוגרי אוניברסיטת קארל בפראג
קטגוריה:אישים שהונצחו על בולי צ'כוסלובקיה
קטגוריה:ילידי 1781
קטגוריה:נפטרים ב-1848
ג'ורג' פלאצ'ק

**ג'ורג' פלאצ'ק** (**Georg Placzek**; 26 בספטמבר 1905, ברנו – 9 באוקטובר 1955, ציריך) היה פיזיקאי תאורטי יהודי צ'כי, שנודע בעיקר בזכות ניסוח קבועי פלאצ'ק המתארים הצגה בלתי פריקה של רכיבי טנזור הפולריזביליות. קבועים אלו משמשים לחישוב פיזור רמאן, שיטה ספקטרוסקופית חשובה.

## ילדותו ומשפחתו
פלאצ'ק נולד בעיר ברנו שבמוראביה, אז חלק מהקיסרות האוסטרו הונגרית, הוריו אלפרד ומריאן היו בני המעמד הבינוני-גבוה והיה בבעלותם מפעל טקסטיל, הרב ד"ר ברוך פלאצ'ק סבו היה הרב הראשי של העיר ברנו ושל מחוז מוראביה. הוריו, ואחיו פרדריק ואדית נספו בשואה.

## קריירה אקדמית
פלאצ'ק השלים את לימודי הדוקטורט באוניברסיטת וינה, לאחר מכן השתתף במחקרים שונים באוניברסיטאות החשובות באירופה, באוטרכט חבר להנס קרמרס במשך 3 שנים, לאחר מכן שהה תקופה קצרה בלייפציג שם עבד עם פטר דביי וורנר הייזנברג, לאחר מכן שיתף פעולה במסגרת קבוצת חוקרים בהובלת אנריקו פרמי, בין השנים 1932 עד 1938 עבד בקופנהגן עם נילס בוהר, בזמן זה בילה תקופות באוניברסיטאות נוספות ברחבי העולם ובכללן באוניברסיטה העברית בירושלים שם הוצע לו להתמנות למשרת פרופסור לפיזיקה תאורטית.

במהלך מלחמת העולם השנייה ולאחריה עבד פלאצ'ק בפרויקט מנהטן, שם הוביל מספר צוותים ואף החליף את הנס בתה בראש קבוצת המחקר התאורטי. בתקופה זו שינה את שמו מגיאורג לג'ורג'.

## קישורים חיצוניים

* על חייו של ג'ורג' פלאצ'ק

## הערות שוליים

קטגוריה:פיזיקאים יהודים אמריקאים
קטגוריה:פיזיקאים יהודים צ'כים
קטגוריה:יהודים עובדי פרויקט מנהטן
קטגוריה:זוכי מלגת גוגנהיים
קטגוריה:בעלי תואר דוקטור מאוניברסיטת וינה
קטגוריה:צ'כים שנולדו ב-1905
קטגוריה:נפטרים ב-1955
שילוני

**שילוני** הוא מונח מהמקרא שפירושו "תושב שילה".

קטגוריה:שמות משפחה
קטגוריה:שמות משפחה עבריים
קטגוריה:שמות משפחה טופונימיים
מכתש ליוביל

**מכתש ליוביל** הוא מכתש פגיעה קטן על פני הירח הממוקם בגפו המזרחי. נקרא על שם המתמטיקאי הצרפתי ז'וזף ליוביל על ידי האיגוד האסטרונומי הבינלאומי בשנת 1973.

## גאוגרפיה
המכתש נמצא דרום-מזרחית למכתש דובייגו ובעבר נקרא **דובייגו S** לפני ששונה שמו. קוטר המכתש 16.12 ק"מ ועומקו 2,910 מטר.

## פני המכתש
המכתש מעוגל וצורתו כקערה עם רצפה שטוחה במרכזו. גבולו המערבי והצפון-מערבי נושק לשקע באדמת הירח הגורם לצורתו להראות מעוותת. מערבית למכתש קיים מכתש רספיג'י, מכתש פגיעה בעל גודל זהה.

## ראו גם
* גאולוגיה של הירח

## קישורים חיצוניים

[ממוזער|ימין|מכתש ליובל כפי שצולם במהלך משימת [אפולו 11]]

קטגוריה:מכתשי פגיעה על הירח
חוסאם עזאם

**חוסאם עזאם** (בערבית: **حسام عزام**) הוא ספורטאי פלסטיני המתחרה ב במסגרת משלחת הרשות הפלסטינית. עזאם הוא המתחרה הפלסטיני הראשון במשחקים, והפלסטיני הראשון שהצליח לזכות במדליה פאראלימפית.

## קריירה
עזאם התחרה לראשונה במשחקים הפאראלימפיים ב. בתחרויות זריקת הדיסקוס (קטגוריה F54) והגיע למקום האחרון עם תוצאה של 19.35 מטרים. בתחרות יידוי הפטיש סיים בתוצאה של 6.84 מטרים, אחרי מאורו מקסימו המקסיקני (7.01 מטרים) ופטר מרטין הניו זילנדי (7.59 מטרים) וזכה במדליית הארד. הייתה זו המדליה הפאראלימפיית הראשונה של הרשות הפלסטינית, בהופעת הבכורה שלה במשחקים, והיחידה של המשלחת בסידני.

ב התחרה עזאם ביידוי הפטיש בלבד. הוא סיים את התחרות עם תוצאה של 7.82 מטרים, וזכה במדליית הכסף, שני רק למקסימו שניצח בתחרות עם שיא עולם של 8.53 מטרים, ולפני כריסטוס אנגורקיס היווני שיידה למרחק של 7.65 מטרים.

עזאם שב והשתתף ב אך עם תוצאה של 7.89 מטרים סיים את התחרות במקום השמיני בלבד.

## הערות שוליים

קטגוריה:ספורטאים פלסטינים
קטגוריה:נכים פלסטינים
קטגוריה:הודפי כדור ברזל
קטגוריה:אתלטים במשחקים הפאראלימפיים אתונה (2004)
קטגוריה:אתלטים במשחקים הפאראלימפיים סידני (2000)
קטגוריה:אתלטים נכים
קטגוריה:פלסטינים שנולדו ב-1976
Windows Server

שמאל|ממוזער|250px|תמונת מסך של Windows Server 2012
שמאל|ממוזער|250px|תמונת מסך של Windows Server 2003
**Windows Server** היא סדרת מערכות ההפעלה תוצרת מיקרוסופט לניהול רשתות מחשבים. המערכת משמשת בעיקר ארגונים גדולים ופחות מוכרת לצרכן הפרטי. המערכת מותקנת על גבי מחשב עם עוצמת חישוב גבוהה, המחובר אל מספר גדול של מחשבים אשר מנוהלים ומקבלים את המידע מהמחשב המרכזי – השרת.

## הקדמה כללית
גרסאות מסוימות - טרמינל, אינם צריכים כלל יחידת עיבוד מקומית אלא רק מסך ומודם וניתן לגשת להשתמש במחשב כאילו היה מחשב רגיל לחלוטין. המשתמש רואה Windows רגיל כמו במערכות הפעלה האחרות אבל למעשה מערכת ההפעלה וכל קובצי המשתמש מאוחסנים על גבי השרת.

המערכת כוללת בתוכה תוכנת Hyper-v לווירטואליזציה של התקנת כמה מערכות הפעלה דרך התוכנה, דבר המוזיל עלויות בתפעול השוטף באופן דרמטי עקב הייתור של קניית מספר גדול של מחשבים פיזית והסתפקות במחשב אחד שבתוכו כמה מחשבים וירטואליים.

כמו כן כוללת המערכת תוכנת Active directory לניהול רשימת המחשבים המשותפים בארגון.

## Windows 2000 Server
הגרסה הראשונה של Windows לשוק העסקי בלבד שהשתמשה בגיבוי מידע משרת חיצוני והיוותה את הבסיס לגרסאות הבאות ולמערכת ההפעלה Windows Xp.

## Windows Server 2003
ב-24 באפריל 2003 הוכרזה מערכת הפעלה נוספת לשוק העסקי ושמה Windows 2003 Server. מערכת הפעלה זו יועדה להיות היורשת של Windows 2000 Server, שהייתה הגרסה האחרונה באותה תקופה לשרתים. קיימות בשוק שבע גרסאות שונות למערכת זו.

## Windows Server 2008
בשנת 2005 הודיעה חברת Microsoft על Windows Server Longhorn שתהיה המהדורה הבאה אחרי Windows 2003 Server לשוק העסקי. גרסה זו של Windows שיצאה בפברואר 2008, מיועדת לשרתים ומוצעת במספר תצורות שונות. Windows 2008 היא בעלת מאפייני ממשק משתמש וליבת מערכת דומים ל-Vista.
המהדורה שוחררה בפברואר 2008 תחת השם Windows Server 2008. והיא כוללת שלוש גרסאות: Enterprise, Standard ו-Datacenter.

## Windows Home Server 2011
הגרסה הביתית של Windows Server מיועדת לבתים פרטיים בהם יש כמה מחשבים לכמה משתמשים הרישיון הוא עד 10 מחשבים. כך שניתן לגשת לתוכן של כל משתמש מכל מחשב בבית ולהרגיש כאילו מערכת ההפעלה מותקנת בו וליהנות משולחן עבודה מרוחק בצורה מלאה.

## Windows Server 2012
הגרסה הרשמית היציבה המעודכנת ביותר של Windows Server המציעה את הגרסה המתקדמת ביותר לארגונים. מבוססת על ממשק המטרו של Windows 8.

## Windows Server 2016

פותחה במקביל ל־Windows 10. גרסת הבטא הניסיונית לציבור יצאה לאור ב־1 באוקטובר 2014. הגרסה המלאה יצאה לאור ב־12 באוקטובר 2016.

## Windows Server 2019

הגרסה המוקדמת של מערכת ההפעלה יצאה לאור בתאריך 2 באוקטובר 2018 לאחר שהוכרז על פיתוחה בסוף חודש מרץ של אותה השנה.

## Windows Server 2022
הגרסה שוחררה בתאריך 18 באוגוסט 2021  ולה 3 גרסאות - Datacenter, Standard ו - Essentials. 
ישנם מספר חידושים לגרסה זו כאשר העיקריים הם תמיכה בAzure היברידי וכמו כן ממשק ניהול בעל תכונות חדשות.

## Windows Server 2025
הגרסה של מערכת ההפעלה יצאה לאור בתאריך 1 בנובמבר 2024 והיא מבוססת על Windows 11.

## ראו גם
* וירטואליזציה
* מחשוב ענן
* VMware
* ReactOS - מערכת הפעלה מבוססת קוד פתוח שמטרתה להיות תואמת לתוכנות שפותחו עבור Windows Server 2003.

## קישורים חיצוניים

* 

## הערות שוליים

Server
קטגוריה:תוכנות שהושקו ב-2000
שעון 400 יום

שמאל|ממוזער|250px|שעון 400 יום
**שעון 400 יום** (בגרמנית: **Jahresuhr** – "יהרסאור", מילולי: שעון שנה) הוא שעון מכני שפעולתו מבוססת על מטוטלת פיתול הנעה בסיבוב על צירה במקום תנועת המטוטלת הרגילה.

השעון קיבל את שמו מהעובדה שאינו זקוק למתיחה פעם ביום או פעם בשבוע כשעון מכני רגיל, אלא רק פעם בשנה, וזאת בזכות המטוטלת שפועלת באופן שונה ממטוטלת רגילה.

## היסטוריה
מטוטלת הפיתול הומצאה בשנת 1793 ושעון 400 יום הראשון הומצא בשנת 1841 על ידי הממציא האמריקני אהרון קריין. לרוע מזלו של קריין הוא הצליח למכור רק ארבעה שעונים כאלו.

השעון "הומצא מחדש" בצורה עצמאית על ידי אנטון הארדר הגרמני ב-1879–1880, אך השעונים שלו היו מאוד לא מדויקים ונזקקו לכיוון באופן תמידי. בשנת 1884 הוא מכר את הפטנט לאדם שלא עשה בו דבר. לבסוף פג תוקפו של הפטנט בשנת 1887 ולאחר מכן החל ייצור המוני של השעון על ידי חברות כגון גוסטב בקר.

למרות הצלחתם השיווקית עדיין לא היו השעונים מדויקים דיים כדי להיות יותר מקישוט, עד שצ'ארלס טרוויליג'ר הוסיף לתכנון מנגנון המפצה על שינוי בטמפרטורה, ששיפר את הדיוק משמעותית.

לאחר מלחמת העולם השנייה נלקחו שעוני 400 יום רבים מגרמניה הכבושה, וזוהי הסיבה לפופולריות היחסית של השעונים בארצות הברית.

## תיקון השעונים
שעון 400 יום הוא כלי עדין ומעוצב שמונע על ידי קפיץ, וגודלו הוא כגודל שעון אח. שעוני 400 יום מוצגים לראווה עם כיפת זכוכית, כדי להראות את אופן הפעולה המיוחד של השעון.

דוגמה לעדינותו של השעון היא העובדה שרעידת אדמה חלשה מאוד (שייתכן שאדם כלל לא ירגיש בה) המזיזה מעט את המדף עליו נמצא השעון, עלולה לגרום לו להפסיק לפעול ולהניע את המטוטלת. לפיכך, הם עלולים להתקלקל בקלות.

כיום אין כמעט שענים שמתקנים שעוני 400 יום משום שכבר לא מייצרים אותם. רק כמה עשרות שענים בכל העולם יודעים לתקנם, רובם בארצות הברית.

## ראו גם

* שעון אח – שעון בגודל דומה הפועל בטכניקה שונה.

## קישורים חיצוניים

קטגוריה:המצאות במאה ה-19
קטגוריה:גרמניה: המצאות
400 יום
דיאז (קומונה)

**דיאז** (בצרפתית: **Dieuze**, הגייה: /Di'euze/) היא קומונה במחוז מוזל שבחבל גראנד אסט בצפון-מזרח צרפת. בעבר הייתה שייכת לאזור גרמני שנקרא **דוס** (**Duss**).

## היסטוריה
העיר דיאז היא עתיקה ושורשיה מגיעים עד התקופה הרומאית. באותה העת העיר שגשגה בעקבות מכרות מלח שנמצאו מקדמת דנא. ההיסטריה של מתועדת עוד מן המאה ה-12.

עיר זו הייתה מקום הולדתם של צרפתים מפורסמים רבים:
*שארל הרמיט - מתמטיקאי.
*גוסטב שרפנטייה - מלחין.

## קישורים חיצוניים

* 
* 

ממוזער|ימין|בית כנסת דיאז

קטגוריה:לורן: ערים
קטגוריה:גראנד אסט: ערים
גלעד קרני (כדורסלן)

**גלעד קרני** (17 ביולי 1987 – ינואר 2026) היה כדורסלן ישראלי.

## קריירה
קרני החל את דרכו במחלקת הנוער של הפועל ירושלים, אך לא שיחק בקבוצת הבוגרים. עם גיוסו לצה"ל שירת כלוחם ביחידה מובחרת ונאלץ לוותר על משחק פעיל.

עם השחרור מצה"ל, התחיל את עונת 2008/2009 בקבוצת אס"א ירושלים מהליגה הארצית, ובמהלך העונה עבר לקבוצת הפועל חבל איילות מאותה הליגה.

בעונת 2009/2010 הביא אותו שי האוזמן למכבי אשדוד, ששיחקה אז בליגה הלאומית. בעונה זו הגיע קרני לממוצע של 7 נקודות ו-3 ריבאונדים למשחק.

לקראת עונת 2010/2011, חתם קרני במכבי באר יעקב מהליגה הלאומית, בה הוא רשם ממוצעים של 12 נק' ו-5.5 ריב' ב-31 דקות משחק.

ביוני 2011 חתם קרני על חוזה לשנתיים בקבוצת מכבי אשדוד, ששיחקה אז בליגת העל. בעונתו הראשונה זומן לסגל הנבחרת האולימפית. בעונה זו הגיע לממוצעים של 2.4 נקודות ו-1.7 ריבאונדים ב-11.3 דקות משחק.

בתחילת עונת 2013/2014 חתם באליצור אשקלון מהליגה הלאומית.

באמצע עונת 2015/2016 חתם במכבי חיפה מליגת העל עד לתום העונה.

באוגוסט 2016 הצטרף לסגל של מכבי עירוני רעננה, מהליגה הלאומית.
בעקבות פציעה בחלק האחרון של העונה, הפסיק לשחק ולאחריה עבר תאונת דרכים באיטליה ולא שב לשחק בעונה השנייה, שעליה התחייב בחוזה.

לאחר שפרש מכדורסל, עזב קרני את ישראל והתגורר בארצות הברית ארבע שנים.
משם עבר לגרמניה, שם פתח עסק לרכיבה טיפולית.

גלעד קרני נפטר בינואר 2026.

## קישורים חיצוניים

* פרופיל השחקן באתר מנהלת ליגת העל
* 
* 
* 

קטגוריה:כדורסלנים ישראלים
קטגוריה:כדורסלני מכבי אשדוד
קטגוריה:כדורסלני עירוני אשקלון
קטגוריה:כדורסלני מכבי באר יעקב
קטגוריה:כדורסלני מכבי חיפה
קטגוריה:כדורסלני מכבי רעננה
קטגוריה:ישראלים שנולדו ב-1987
קטגוריה:ישראלים שנפטרו ב-2026
גוסטב בקר

ממוזער|left|210px|שעון של גוסטב בקר.
**גוסטב אדוארד בקר** (בגרמנית: Gustav Eduard Becker) הוא שען גרמני שחי בין השנים 2 במאי 1819 - 17 בספטמבר 1885, הוא גם ידוע כסמל המסחרי של המותג גוסטב בקר.

## חייו
### למידת שענות
בקר למד שענות בשלזיה והעשיר את יכולות השענות שלו מלמידה משענים בכל רחבי גרמניה, אשר באותה תקופה, הייתה המדינה החשובה ביותר בתעשיית השעונים. יכולותיו המולדות ביחד עם למידת השענות משענים רבים בגרמניה נתנו לו את היכולת לתקן שעונים ברמה הגבוהה ביותר.
בעת שהותו בווינה החל לרצות להקים מפעל שעונים.

### קריירה מוקדמת
בקר חזר לשלזיה בשנת 1845, שם התחתן.
בשנת 1847 הוא התיישב בפרייבורג, ובאפריל פתח חנות שעונים קטנה, הוא העסיק מעט עובדים, אותם לימד שענות, תחילה, ייצר שעונים קטנים במודל וינאי, ובשל הצלחתו, ב-1850 העביר את העסק שלו למרכז עסקים גדול יותר.

### הצלחה
פריצת הדרך הגיעה בשנת 1852 ביריד השעונים השלזים, היה שם קהל רב שצפה בשעוניו בשל איכותם, ובקר קיבל את מדליית הזהב לשעונים הטובים ביותר ביריד.
ובשנת 1854 קיבל הזמנות גדולות של שעונים מהדואר המלכותי וממשרד הטלגרפיה של שלזיה. בעקבות ההזמנה קיבל ממון רב מהדוכס מרטיבור, עם הכסף, הוא יכל לממן יצור בתי שעון לתחנות רכבת.
משנות ה-60 של המאה ה-19, החל ליצור את דגמי גוסטב בקר הקלאסיים, משעונים פשוטים יחסית, הפכו השעונים למסובכים, ומאוד מקושטים, והביקוש לשעונים שלו הגיע לשיא בשנת 1875, עם מעל 300,000 הזמנות של שעונים ממנו, והוא ניצח בתחרויות של ירידי שעונים בלונדון, פריז, סידני, מלבורן, ברלין ואמסטרדם.

### תחרות עם שעני [[היער השחור]]
בתחילת שנות ה-80 של המאה ה-19, שעני היער השחור החלו להתחרות עם בקר, משום שהיו איכותיים יחסית אך זולים הרבה יותר ויוצרו בצורה המונית יותר, שעוני היער השחור כללו גם את שעוני הקוקייה המפורסמים.
עקב הירידה החדה במכירות, גוסטב בקר הפסיק עם יצור השעונים המתוחכמים והמקושטים שלו, והפך את השעונים לזולים ופשוטים יותר.

### מותו
גוסטב בקר מת ב-14 בספטמבר 1885 בברשטסגדן בעת שהותו בבואריה, ונקבר שלושה ימים לאחר שמת.

## חברת השעונים גוסטב בקר
החברה הוקמה בשנת 1899, ובשנת 1930 התאחדו עם חברת יונגהנס.
כשמלחמת העולם ה-2 נגמרה, החברה סיימה לייצר שעונים, וכיום, לא מייצרים יותר שעוני גוסטב בקר.

## קישורים חיצוניים

* קניית שעוני גוסטב בקר ב-ebay.
* מידע על שעוני גוסטב בקר ב-Antique Clock Guy.

קטגוריה:יצרני שעונים
קטגוריה:גרמניה: מדע וטכנולוגיה
קטגוריה:גרמנים
קטגוריה:גרמנים שנולדו ב-1819
קטגוריה:גרמנים שנפטרו ב-1889
טון קופמן

**טון קוֹפְּמן** (בהולנדית: **Ton Koopman**; נולד ב-2 באוקטובר 1944) הוא מנצח ונגן עוגב וצ'מבלו הולנדי.

## ביוגרפיה
קופמן, יליד זוולה, למד לימודים קלאסיים ולאחר מכן למד באמסטרדם נגינת עוגב (עם סימון יאנסן), צ'מבלו (עם גוסטב ליאונהארדט) ומוזיקולוגיה באוניברסיטת אמסטרדם. בשנת 1968 קיבל תואר ראשון במוזיקולוגיה. הוא התמחה במוזיקה קלאסית מתקופת הבארוק.

בשנת 1968 זכה בפרס הראשון לבאסו קונטינואו בפסטיבל למוזיקה עתיקה בברוז'. ב-1972 זכה ב"פרס ההצטיינות לנגינה בעוגב" וב-1974 היה להולנדי הראשון שזכה בפרס זה על נגינה בצ'מבלו.

ב-1979 ייסד את תזמורת הבארוק של אמסטרדם, וב-1992 צירף אליה גם את מקהלת הבארוק של אמסטרדם. הוא מתמקד בביצוע יצירות מתקופת הבארוק ובעיקר של יוהאן סבסטיאן באך. נחשב לדמות חשובה באסכולת הביצוע האותנטי.

בשנים 1994–2004 השלים את הפרויקט היומרני שלו - הקלטת כל הקנטטות של באך. על עבודתו זו זכה במגוון פרסים. בדומה לכך, הקליט את כל יצירותיו של דיטריך בוקסטהודה והוא משמש כנשיא "החברה הבינלאומית של דיטריך בוקסטהודה". בנוסף, הקליט את מתאוס פסיון, יוהנס פסיון, המיסה בסי מינור, אורטורית חג המולד, שחזור שלו ליצירה האבודה מרקוס פסיון ועוד יצירות רבות של באך, מוצרט, אנטוניו ויוואלדי וגאורג פרידריך הנדל.כמו כן הקליט מיצירות יאן פיטרסון סוולינק לכלי מקלדת. 

קופמן הוא פרופסור בקונסרבטוריון המלכותי של האג, מלמד מוזיקולוגיה באוניברסיטת ליידן וחבר כבוד באקדמיה המלכותית למוזיקה בלונדון. ב-2003 קיבל תואר אביר במסדר האריה ההולנדי ובמספר מדליות אזרחיות אחרות בהן "מדליית באך" של העיר לייפציג ב-2006.

## קישורים חיצוניים

* 

* טון קופמן, באתר Naxos

## הערות שוליים

קטגוריה:מנצחים הולנדים
קטגוריה:נגני צ'מבלו הולנדים
קטגוריה:נגני עוגב הולנדים
קטגוריה:בוגרי אוניברסיטת אמסטרדם
קטגוריה:מבצעים בכלים אותנטיים
קטגוריה:הולנדים שנולדו ב-1944
אברהם רפופורט

ממוזער|קברו בהר הזיתים
הרב **אברהם רפופורט** (תרס"ט, 1908 – ח' בתשרי תשל"ד, 1973) היה דיין בבית הדין של ק"ק כנסת ישראל, הקהילה האורתודוקסית בלונדון, ורב חרדי בלונדון.

## חייו
נולד באוקראינה למאיר זאב ולאה רפופורט. סבו מצד אביו היה הרב בצלאל אלתר רפופורט שהיה רב באורזיטשוב . למד אצל סבו זה ובישיבת נובהרדוק בקייב, אוקראינה ואחר כך נמלט עם שאר תלמידי הישיבה למזריץ, פולין, בקיץ 1922.

בשנת תרצ"א (1931) השתקע בלונדון והתמנה לרב קהילת חב"ד. בשנת תש"ו (1946) התמנה לר"מ בישיבת עץ חיים שבראשה עמד הרב אליהו לופיאן ובשנת תשי"ג (1953) התמנה לדיין בבית הדין הרבני. נפטר בלונדון ב-1973, ונקבר בישראל, הר הזיתים.

## משנתו ההלכתית
בזמן כהונתו בבית הדין הרבני פסק בנושאים הלכתיים סבוכים כעגינות וממזרות. חלק מהשאלות מופיעות בספרו שו"ת באר אברהם. הוא דאג לשמירת שבת בקרב יהודי לונדון, והיה מסתובב בין החנויות בערבי שבתות כדי לבקש אישית מבעלי החנויות לסגור את החנויות לשבת.

## משפחתו
רוב משפחתו נרצחה בידי הגרמנים והאוקראינים בבאבי יאר. שנים מאחיו, יחיאל מיכל רפופורט וחנוך העניך רפופורט, חסידי חב"ד מפורסמים, נשלחו למחנה עבודה בסיביר בעוון לימוד תורה. בסוף ימיהם הצליחו לעלות לישראל.

בניו:
* הרב בצלאל רפופורט, מתגורר בירושלים
* הרב ברוך רפופורט, דיין בבית הדין הרבני ביוהנסבורג;
* הרב יעקב מרדכי רפופורט, ראש ישיבת "לב אריה" בירושלים;
חתנו, הרב יהושע קרלינסקי, ראש כולל "באר אברהם" ע"ש הגר"א רפופורט וראש ישיבת "נחלת אשר" בירושלים.

## מספריו
* שו"ת באר אברהם
* קונטרס באר אברהם : בענייני דרוש ואגדה
* קונטרס באר אברהם : בירור הלכתי בעניין דזשלטינה הנעשה מחתיכת עורות שכבר עובדו בבורסקיות

## הערות שוליים

קטגוריה:רבנים אוקראינים
קטגוריה:בוגרי ישיבות נובהרדוק
קטגוריה:רבנים בריטים
קטגוריה:רבנים חרדים
קטגוריה:לונדון: רבנים
קטגוריה:יהודים הקבורים בהר הזיתים: חלקות החסידים
קטגוריה:אישים שהועלו לקבורה בארץ ישראל
קטגוריה:מחברי ספרי שו"ת
קטגוריה:דיינים בריטים
קטגוריה:בריטים שנולדו ב-1908
קטגוריה:בריטים שנפטרו ב-1973
שעון אח

ממוזער|180px|שעון אח בסגנון "אימפריה"
**שעון אח** או **שעון שולחן** הוא שעון מכני קטן ומעוצב שמוצב בדרך כלל על מדף, או על הקמין.
מקור השם נובע מן העובדה כי במאה ה-18 וה-19 נהגו לשים אותם על האח בתור קישוט.

שעוני אח הם שעונים קטנים שבדרך כלל עשויים מחרסינה, עץ או זהב מזויף, רובם מעוצבים בסגנון "אימפריה".
בניגוד לשעונים אחרים, שעוני אח נועדו במיוחד לקישוט, ולא לצרכים פרקטיים של הוראת השעה.

השימוש בשעונים אלו החל בשנות ה-50 של המאה ה-18, אלי טרי גרם להפצת השעונים לארצות הברית.
כיום השעונים פופולרים בין חובבי שעונים ואספני עתיקות.

## בתרבות הפופולרית
"שעוני", דמות מהסרט "היפה והחיה", הוא שעון אח עשוי עץ.

## ראו גם
*שעון 400 יום - שעון קישוטי כמו שעון האח, בעל גודל דומה, אך פועל בטכניקה שונה.

## קישורים חיצוניים

קטגוריה:המצאות במאה ה-19
קטגוריה:צרפת: המצאות
אח
נעמי בן גור

**נעמי בן-גור** (נולדה ב-5 במאי 1948) היא סופרת, מרצה, חוקרת, מתרגמת ועורכת של ספרות ילדים.

## ביוגרפיה
בן-גור נולדה בתל אביב, בתו של העיתונאי מאיר בן גור. שירתה בצה"ל ככתבת בירחון "במחנה גדנ"ע". בעלת תואר ראשון בספרות כללית מאוניברסיטת תל אביב. במקביל ללימודיה, בשנים 1969–1972 עבדה ככתבת ב"מעריב". באמצע 1972 עברה לכתוב בעיתון "דבר". בשנת 1974 עבדה כדוברת המחלקה לעלייה וקליטה של הסוכנות היהודית.

בסוף שנות ה-70 נסעה ללמוד בארצות הברית שם קיבלה תואר שני בלימודי קולנוע מאוניברסיטת ניו יורק. במקביל, הייתה המזכירה הארצית של ארגון הסטודנטים הישראליים בארצות הברית ובקנדה. בהמשך קיבלה תואר דוקטור בספרות מהאוניברסיטה העברית בירושלים.

את ספרה הראשון, ספר שירים שנקרא "המבין יבין", הוציאה לאור בשנת 1967, בהיותה בת 19, בהוצאת אל"ף. עד היום פרסמה יותר מארבעים ספרי ילדים. שיריה וסיפוריה פורסמו בעיתונות, ברדיו, בטלוויזיה ובמקראות לבתי ספר.

ב-2007 זכתה בפרס זאב לספרות ילדים ונוער על ספרה "הבלש שמפיניון והחיפושית שנסעה לאיבוד" שיצא בהוצאת הקיבוץ המאוחד.

בן-גור עורכת בהוצאת הקיבוץ המאוחד-ספריית פועלים, שם היא אחראית על תרגום ספרי ילדים ונוער. כמו כן היא מרצה במכללות להכשרת מורים ומקיימת מפגשים על ספריה עם ילדים בגנים ובבתי הספר.

בן-גור זכתה בפרס היצירה לסופרים ומשוררים לשנת ה'תשע"ח.

בן-גור נשואה ואם לשלושה. מתגוררת בתל אביב.

## ספריה

## ספרים שתרגמה
* 2017: סדרת "ספר נפרש לידיים קטנות". מטר.
* 2013: מרק גזר. הקיבוץ המאוחד.
* 2012: ברוז, ארנב. ספרית פועלים.
* 2012: כמעט גדול. ספרית פועלים.
* 2012: בגינה שלי. הקיבוץ המאוחד.
* 2008: אני אוהבת אותךָ - אני אוהב אותַך. מטר.
* 2008: קושקוש. מטר.
* 2007: דון-דון האביר. מטר.
* 2006: תינוק הפסים שלנו. הוצאת ספרים מ. מזרחי.
* 2005 : טלי הארנבת עם האפילפסיה. יסוד.
* 2004: זולל הלילה. מטר.
* 2004: אחד בשביל כולם. מטר.
* 1996: האם הם יאהבו אריה. מטר.
* 1996: הצצי האחרון. מטר.
* 1996: קואלה-לי. מטר.
* 2005: אהבה, ידידות, אמהות, אחיות. ארבעה קובצי שירה. מטר.

## קישורים חיצוניים
* 
* "הַזִּבְלֶצֶת". ספר מלא לקריאה באתר מרכז לוין קיפניס לספרות ילדים
* 

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:סופרות כותבות עברית
קטגוריה:סופרים כותבי עברית
קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:מתרגמות ישראליות
קטגוריה:מתרגמים ישראלים
קטגוריה:זוכות פרס זאב
קטגוריה:זוכי פרס זאב
קטגוריה:זוכות פרס היצירה לסופרים ומשוררים
קטגוריה:זוכי פרס היצירה לסופרים ומשוררים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות אוניברסיטת ניו יורק
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:ישראליות שנולדו ב-1948
קטגוריה:ישראלים שנולדו ב-1948
תסמונת פרוטאוס

[250px|ממוזער|שמאל|תהליך יצירת הפרעת הפסיפס הגנטי בתסמונת פרוטאוס. בתהליך יצירת העובר חלה בחלק מהתאים מוטציה בגן AKT1. במקום אחד ב[DNA שלו יש אדנין במקום גואנין. התאים הנגועים מתפזרים במקומות שונים בגוף, שם הם מתחילים את תהליך הגדילה הבלתי מבוקרת.]]
**תסמונת פרוטאוס** (באנגלית - **Proteus Syndrome**), היא הפרעה גנטית מולדת נדירה המתבטאת בגדילה בלתי מבוקרת של חלקים שונים של הגוף, בעיקר עור, גולגולת, ידיים ורגליים.

השם נקבע ב-1983 על ידי רופא ילדים גרמני - **Hans-Rudolf Wiedemann**, על שמו של אל הים פרוטאוס במיתולוגיה היוונית שהיה מסוגל לשנות את צורתו.

רק קצת יותר מ-200 מקרים דווחו ואושרו אך קרוב לוודאי שמקרים קלים של התסמונת לא מאובחנים ורק המקרים הקשים שבהם יש עיוות ניכר של הגוף, מאובחנים.

## סימני התסמונת
התינוקות נולדים בריאים לחלוטין ורק תוך השנה הראשונה מתחילים אזורים שונים בגופם לגדול בצורה בלתי מבוקרת. יש גדילת יתר של תאי שריר, תאי שומן, תאי עצם, עור, כלי דם וכלי לימפה. אין חולה אחד דומה לשני. אצל חלק יש גדילה בלתי סימטרית של הגולגולת המעוותת את הראש ומקנה לו מראה "מפחיד", אצל אחרים יש גדילה של הידיים או הרגליים. יש גדילה והתעבות ניכרת של עור כפות הרגליים.

בחלק מהמקרים יש פקקת בוורידים העמוקים הגורמת לתסחיף ריאתי ולמוות, לחלק יש סימנים נוירולוגים בצורת התקפים אפילפטיים. לחלק קטן יש הפרעות קוגניטיביות וחברתיות בגלל מראם המעוות.

## הפגם הגנטי
ב-2011 הסתיים מחקר רב של חוקרים מהמכון הגנטי לחקר הגנום האנושי, ה-NHGRI, שבדקו רקמות של 29 חולי תסמונת פרוטאוס. הם בדקו את ריצוף ה-DNA בגֵנים שלהם ומצאו ב-26 מהם, מוטציה בגן AK1. באף מקרה מקבוצת ביקורת לא נמצאה מוטציה זאת. המוטציה נוצרת בעת ההריון רק בחלק מהתאים, כך שבעת הלידה מתקבל מצב של פסיפס גנטי שבו רק חלק מהתאים נגועים במוטציה ורק אלה יגרמו לגדילת היתר ולעיוותים. ככל שהמוטציה קורית מוקדם בהריון - הסימנים יותר קשים. הגן הפגוע פוגע בתהליך האפופטוזה של התאים והם ממשיכים להתחלק ולא להיהרס.

יש לציין שתסמונת זו אינה עוברת בתורשה. אם יש תסמונת דומה במשפחה יש לחפש אבחנות אחרות.

## טיפול
אין עדיין טיפול תרופתי לתסמונת זו. החוקרים מעודדים מכך שלאחר קביעת הפגם הגנטי תמצא תרופה שתהרוס את התאים הפגועים. הבעיה היא שכאן מדובר בפסיפס גנטי שבו רק חלק מהתאים נגועים וחייבים למצוא תרופה ספציפית שתהרוס רק את התאים האלה.
בינתיים הטיפול הוא בעיקר כירורגי - תיקון עיוותים בגפיים ובעמוד השדרה ותמיכה נפשית וחברתית. כן יש לעקוב אחרי קרישת הדם ולמנוע אירועים תסחיפיים השכיחים בחולים אלה.

## חולים בולטים בסינדרום פרוטאוס
*איש הפיל - ג'וזף מריק, שגופו ופניו היו מעוותים, אובחן בעבר כסובל מנוירופיברומטוזיס מטיפוס 1. בדיקות גנטיות שנערכו בשלדו, הוכיחו שהוא סבל מתסמונת פרוטאוס.
*מנדי סלרס, בריטית ילידת 1975, החלה לסבול מילדות מהגדלת שתי רגליה שהגיעו לממדים ענקיים. בשנת 2008 הופק סרט טלוויזיה על מחלתה בשם: "אישה עם רגליים ענקיות". בשנת 2010 התפתח זיהום ברגלה השמאלית והרופאים נאלצו לקטעה מעל הברך בניתוח שנמשך שעות רבות. לבסוף הותאם לה תותב אבל הרגל ממשיכה לגדול והתותב מחזיק מעמד בקושי. חלק גופה התחתון הוא ענקי והעליון נראה כמעט אנורקטי.

## קישורים חיצוניים

*תסמונת פרוטאוס, באתר ה-NHGRI
*תסמונת פרוטאוס באתר Medscape
*האתר של מנדי סלרס-חולת תסמונת פרוטאוס
## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תסמונות
קטגוריה:מחלות נדירות
טיסת הקונקורד

**טיסת הקונקורד** (באנגלית: **Flight of the Conchords**) היא סדרת טלוויזיה קומית מוזיקלית אמריקאית בכיכובם של ג'מיין קלמנט וברט מקנזי, אשר מספרת אודות צמד מוזיקאים כושלים אשר היגרו מניו זילנד לניו יורק.

הסדרה שייכת לרשת HBO האמריקאית. בישראל הסדרה שודרה בין השנים 2007–2009 בהוט 3, והחל משנת 2012 הסדרה משודרת ביס.

## קישורים חיצוניים
* 

* הסדרה באתר HBO

קטגוריה:סדרות קומדיה אמריקאיות

קטגוריה:סדרות טלוויזיה המבוססות על זמרים ומוזיקאים
קטגוריה:HBO: סדרות
קטגוריה:סדרות טלוויזיה אמריקאיות שעלו לשידור בשנת 2007
מסגד האמאם באספהאן

שמאל|250px|ממוזער|תקריב של שער הכניסה למסגד

**מסגד האמאם באספהאן** (פרסית: **مسجد امام**) נקרא בעבר מסגד השאה (مسجد شاه). נמצא בצדה הדרומי של כיכר מיידאן-י אמאם. נחשב ליצירת מופת של האדריכלות האסלאמית הפרסית מהמאה ה-17. הוא נבחר להיות אתר מורשת עולמי של אונסק"ו.

קיימים מקורות סותרים באשר למועד תחילת הקמתו של המסגד. לפי אחד מאלה החלה הבנייה כבר ב-1590 ולפי האחרים הניח עבאס שאה הראשון את אבן הפינה למבנה בשנת 1611 או 1612. בניית המסגד הייתה חלק מיוזמת הבניה המונומנטלית של השאה שביקש להפוך את העיר אספהאן לבירת האימפריה הפרסית. הקמתו של המסגד הסתיימה בין שנת 1630 ל-1638.

## המבנה
בחזיתו של המסגד קבוע שער הכניסה שגובהו 27 מטר ומשני צדדיו שני צריחים זהים בגובה של 48 מטר. עם זאת המסגד עצמו מעבר לשער בנוי בזווית של 45 מעלות לחזית ולכיכר, כך שיפנה לעבר מכה בכיוון דרום-מערב. המבנה עשוי מ-18 מיליון לבנים ומצופה ב-472,500 אריחי קרמיקה המשלבים שבעה צבעים.
ימין|200px|ממוזער|כיפת המסגד מבפנים
שער הכניסה בנוי כגומחה בצורת חצי עיגול שמתקרתה תולים נטיפי מוקרנס, ומעליו פסיפס שבו נראים שני טווסים. דלת העץ מצופה בכסף ובזהב ומובילה לשני מעברים שאורכם שונה בשל הזווית בה בנוי המסגד ביחס לכיכר ולשער.
מעל המסגד כיפה דו-שכבתית שגובהה 52 מטר, והמרחק בין שתי שכבותיה הוא 12 מטר. במסגד אולם מרכזי שמאחוריו חצר, משני צדדיה שני אולמות נוספים, ובצדו הדרום-מזרחי והדרום-מערבי של המבנה שוכנות שתי מדרסות.

## ראו גם
*מיידאן-י אמאם - הכיכר שבה שוכן המסגד.

## קישורים חיצוניים

*אודות המסגד 

אמאם
אלי סהר

**אלי סהר** (נולד בשם **אלי סרוסי** בא' בתמוז ה'תשכ"ט; 17 ביוני 1969), הוא עיתונאי ופרשן ספורט ישראלי.

## קריירה בתקשורת
סהר, יליד רמת גן, החל את הקריירה העיתונאית שלו בעיתון "חדשות" ב-1990 זאת במקביל ללימודיו במשך כשלוש שנים בקורס מדריכים ומאמני כדורסל במכון וינגייט. שנתיים לאחר מכן הצטרף למערכת הספורט של "הארץ" שם כתב ופירשן כדורסל במשך 12 שנה.

בספטמבר 1995, לאחר שמתח ביקורת על ראדיסאב צ'ורצ'יץ', כדורסלן מכבי תל אביב באותה תקופה, הכה השחקן את סהר במהלך אימון קבוצתו. בעקבות התקרית שילם צ'ורצ'יץ' פיצוי כספי לסהר.

מקיץ 1996 היה פרשן הכדורסל של הערוץ הראשון וקול ישראל, ובמשך כעשר שנים פירשן את משחקיה של מכבי תל אביב ביורוליג מדי יום חמישי לצידו של השדר מאיר איינשטיין. סהר גם פירשן את משחקי נבחרת ישראל בכדורסל, הפועל ירושלים וטורניר הכדורסל במשחקים האולימפיים.

סהר חתום על הסקופ מיוני 2000 בו בישר על פרישתו הראשונה של דורון שפר מכדורסל. ב-2004 עבר לערוך את מוסף הספורט בשבועון "מקור ראשון" ולאחר מכן ביומון "ישראלי". מאז יולי 2007 משמש עורך הספורט ב"ישראל היום", בקיץ 2011 עבר לשמש כפרשן מוביל בעיתון לענייני ספורט וכדורסל בפרט, וכן כותב בעמודי הדעות של העיתון.

בנוסף משמש סהר כיום כפרשן בערוץ הספורט והוא חבר בפאנל התוכנית "יציע העיתונות". סהר מרצה לנוער ובני ישיבות דתיים על ההתמודדויות הקשות שלו במהלך השנים בהרצאה שכותרתה "זהות יהודית בעולם חילוני".

בפברואר 2013 השתתף סהר בתוכנית "כלוב הזהב" בערוץ 2, יחד עם חברו לערוץ הספורט נדב יעקבי.

החל משנת 2017, כותב סהר טור אישי בעיתון "שביעי".

## חיים אישיים
סהר נשוי ואב לשלושה. מתגורר בגבעת שמואל. מגדיר עצמו כדתי לאומי ולא עובד בשבת.

## קישורים חיצוניים

* אלי סהר באתר ישראל היום
* 

## הערות שוליים

קטגוריה:סגל חדשות
קטגוריה:סגל הארץ
קטגוריה:סגל ישראל היום
קטגוריה:סגל ערוץ הספורט
קטגוריה:פרשני כדורסל ישראלים
קטגוריה:פרשני כדורגל ישראלים
קטגוריה:גבעת שמואל: אישים
קטגוריה:ישראלים שנולדו ב-1969
מהפכת התיקונים בסוריה

**מהפכת התיקונים בסוריה** (בערבית: **الحركة التصحيحية**) הוא כינוי לחילופי שלטון בתוך מפלגת הבעת' אשר שלטה בסוריה, בנובמבר 1970. במהלך המהפכה, סיעה צבאית בראשותו של חאפז אל-אסד עלתה לשלטון.

## ההפיכה
בשנת 1963 התרחשה בסוריה הפיכה, במהלכה עלתה לשלטון מפלגת הבעת', בה היה חבר אסד. אולם גם לאחר המהפכה, חילוקים אישיים ואידאולוגיים המשיכו להתקיים בתוך המפלגה. בשנת 1966 התרחשה מהפכה צבאית נוספת בתוך מפלגת השלטון, במהלכה התרחשו חילופי גברי בצמרת.

ב־13 בנובמבר 1970 הוביל אסד הפיכה כנגד הסיעה היותר שמאלית בתוך מפלגת הבעת'. אסד היה מחויב יותר ללאומיות ערבית וללוחמה בישראל מאשר לסוציאליזם.

במהלך המהפכה נעצרו השליט בפועל סלאח ג'דיד, הנשיא נור א-דין אל-אתאסי, ראש הממשלה יוסוף זויין ושר החוץ איברהים מאקטוס.

ב־17 בנובמבר הגיע נשיא לוב מועמר אל-קדאפי לביקור בן יום בסוריה להבעת תמיכה בממשל החדש.

ב־18 בנובמבר מונה אחמד אל-חסן אל-ח'טיב לנשיא סוריה, והוא הטיל על אסד להקים ממשלה בראשותו.

ב־28 בנובמבר הצטרפה סוריה לפדרציית מצרים־לוב־סודאן.

ב־22 בפברואר 1971 התפטר אל־ח'טיב מתפקידו כנשיא סוריה בפתח ישיבת מועצת העם החדשה שבה נבחר לנשיא המועצה. המועצה מינתה את אסד לנשיא בפועל. ב־12 במרץ התקיימו בחירות לנשיאות סוריה בהן התמודד אסד כמועמד יחיד וזכה ב־99.2% מהקולות.

תוצאות המהפכה הביאו ליציבות שלטונית בסוריה, כך שאסד האב המשיך לשלוט במדינה עד למותו בשנת 2000, ואחר מכן עבר השלטון לבנו בשאר אל-אסד. בנוסף, תוצאה נוספת היא עלייתם של בני הדת העלווית, מיעוט אשר מרכיב כ-10% מאזרחי סוריה, שבתוכה נמנית משפחת אסד, לדומיננטיות בסוריה. תחת שלטונו של חאפז אל-אסד, ובהמשך, בנו בשאר אל-אסד רבים מתפקידי המפתח בממשל ובצבא הוענקו לעלווים.

## הערות שוליים

קטגוריה:סוריה: היסטוריה
תיקונים בסוריה
מגדל מילאד

**מגדל מילאד** (ידוע גם כ**בורג'-דואר מילאד**, בפרסית: **برج میلاد**) הוא מגדל תקשורת מרכזי בטהראן, שבאיראן. המגדל הוא הגבוה ביותר באיראן והשישי בגובהו בעולם. המגדל, שנבנה ב-2007, ממוקם בין השכונות שרק א-גרב וגישה וגובהו הוא 435 מטרים.

המגדל הוא חלק מהסחר הבינלאומי ומרכז קונגרסים. קיימות בו גם מסעדות מילאד תקשורת ויש בו גם מצפור עם נוף פנורמי של טהראן, מלון חמישה כוכבים, מרכז כנסים, ומרכז סחר עולמי.

המתחם כולל שטח חניה של 27,000 מטר מרובע, מרכז מסחר וספרייה מיוחדת.

למגדל יש בסיס מתומן, המסמל את האדריכלות הפרסית המסורתית.

## קישורים חיצוניים

* 
* אודות המגדל באתר godigital

קטגוריה:ערכים שבהם תבנית בריטניקה אינה מתאימה
קטגוריה:טהראן: מבנים
קטגוריה:מגדלי תקשורת
קטגוריה:אסיה: מגדלים
מתחם ארמונות ניאווראן

שמאל|ממוזער|250px|הארמון מבפנים
**מתחם ארמונות ניאווראן** (בפרסית: **مجموعه کاخ نیاوران**), השוכן מצפון לטהראן שבאיראן, כולל מספר ארמונות ומוזיאונים מתקופת המלכים נאסר א-דין שאה קאג'אר ואחמד שאה קאג'אר.
## היסטוריה
בשנת 1888 הורה נאסר א-דין שאה לבנות במתחם ארמון עבורו. הארמון נקרא בתחילה "ארמון ניאווראן" ומאוחר יותר שונה שמו ל"ארמון צאחב-קראניה" (کاخ صاحبقرانیه). הארמון המפואר שימש גם את מוזפר א-דין שאה שמלך אחריו. שם גם נחתם החוק שהניח את היסוד לחוקת איראן ב-1906.

השאה האחרון של איראן, מוחמד רזא שאה פהלווי, בנה את אחד מארמונותיו במתחם זה, וארמונו האישי הוא המבנה המרכזי של המתחם. הארמון הושלם ב-1968 ושימש כמקום מגוריו של השליט ומשפחתו לפני המהפכה האיראנית בשנת 1979, בימי המדינה האימפריאלית של איראן. הארמון תוכנן על ידי האדריכל האיראני מוחסן פורוע'י, והוא בגודל של כ-9000 מ"ר ושתי קומות וחצי. תחילה היה בניין המגורים מיועד לאורחים זרים של השאה, אבל לאחר שהסתיימה בנייתו, הפך למקום מגוריה העיקריים של משפחת המלוכה. בארמון הוקמה ספריה פרטית הכוללת כ-23,000 ספרים, רובם בפרסית ובצרפתית. הספרייה נחנכה באופן רשמי ב-1994 לכבוד יום המוזיאונים הבינלאומי.

החל משנת 2010, החלו להיווצר סדקים בקירות הארמון המרכזי, ובשנת 2013 אף נפלה אחת הנברשות באולם. בשל כך הוחלט לסגור חלק מן הארמון למבקרים, ובשנת 2018 הוחלט לשפצו.

מבנים אתרים נוספים במתחם:
* ביתן אחמד שאהי (کوشک احمدشاهی)
* מוזיאון ג'האן-נמא (موزه جهان‌نما)
* מוזיאון הספרייה המלכותית ( موزه کتابخانه سلطنتی)
* מוזיאון לכלי רכב (موزه خودروهای اختصاصی کاخ نیاوران)
* חצר האפיגרפיה ( باغ موزه کتیبه ها)

## קישורים חיצוניים

## הערות שוליים

קטגוריה:איראן: מוזיאונים
20 אירו-סנט

**20 אירו סנט** הוא מטבע האירו בעל העריך הרביעי בגודלו במחזור. הוא עשוי מסגסוגת מסוג זהב נורדי. צד הנושא של המטבע הוא בעל עיצוב ייחודי לכל מדינה המנפיקה אותו, ועל כן נקרא גם הצד הלאומי, צד הערך הוא משותף ונושא עיצוב של מפת אירופה יחד עם העריך.

## עיצוב
### מידות
קוטרו של המטבע הוא 22.25 מ"מ עוביו 2.14 מ"מ ומשקלו 5.74 גרם.

### צד הערך
בצד המשותף של המטבע מוטבעת מפת אירופה ועל גביה עריך המטבע באלפבית לטיני. בצדה הימני של הטבעת החיצונית מוטבעים 12 כוכבים, המסמלים את 12 הכוכבים בדגל האיחוד האירופי, והם מצומדים ומחוברים בקווים. מימין מופיעים ראשי התיבות של האמן של האמן שעיצב את צד הערך של המטבע, לוק לואיקס. עד שנת 2007 הוטבעה על הצד המשותף מפה שכללה את מדינות האיחוד האירופי בלבד, אולם בעקבות הצטרפותן של 10 מדינות נוספות לאיחוד הורחבה המפה לאירופה כולה.

### הצד הלאומי

### שוליים
השולים של המטבע בעלי שבעה חריצים אשר משמשים לזיהוי המטבע על ידי לקויי ראייה. סוג זה של החריצים נקרא שושן ספרדי.

## ראו גם
*אירו
*1 אירו
*2 אירו
*50 אירו-סנט
* 

קטגוריה:אירו
זובידאת

**זובידאת** (בערבית: **زبيدات**) הוא כפר בדואי בבקעת הירדן. כ-27 ק"מ מצפון ליריחו, בגובה של 180 מטרים מתחת לגובה פני הים. כמות המשקעים השנתית הממוצעת 192 מילימטר. הכפר נקרא על שם בני השבט הבדואי ערב אל זבידאת שגרו קודם בנגב ובאו לכאן לאחר מלחמת העצמאות. בשנת 1970 הופקעו כ־50 דונמים מהכפר להתנחלות ארגמן.

36 דונם משטח הכפר, שהם כ־1% משטחו, נחשבים לשטח B ו-4,087 דונמים נכללים בשטח C, על פי הסכם אוסלו. בשל ירידת מפלס מי התהום עקב שאיבה של חברת מקורות משני קידוחים שלה שנמצאים בשטח הכפר והאיסור על חפירה והעמקה של בארות מקומיות, נאלץ הכפר לרכוש מים ממקורות.

שם המשפחה נגזר מ**זֻבְּדָּה** – חמאה. חלק אחר של המשפחה (נקראת זבידאת או איזבדאת) נמצא בבסמת טבעון ובכפרים לא מוכרים באזור.

## הערות שוליים

קטגוריה:בקעת הירדן
קטגוריה:הרשות הפלסטינית: יישובים
קטגוריה:נפת יריחו
יחסי איראן–יפן

**יחסי איראן–יפן** (בפרסית: **روابط ایران و ژاپن**, ביפנית: **日本とイランの関係**) הם היחסים הדיפלומטיים בין **[[איראן|הרפובליקה האסלאמית של איראן]]** ובין **[[יפן]]**. היחסים בין המדינות נוסדו באופן רשמי בשנת 1926. במשך ההיסטוריה שמרו שתי המדינות על יחסים חברותיים במידה רבה, ושותפות אסטרטגית חזקה.

## היסטוריה
בשנת 1878 התקבל שגריר יפן לאימפריה הרוסית, אנומוטו טקאקי, בפני קהל רשמי בסנקט פטרבורג בידי השאה הפרסי נאסר א-דין שאה קאג'אר. עם זאת, יחסים דיפלומטיים רשמיים בין יפן לאיראן לא כוננו עד שנת 1926. בשנת 1929 פתחה יפן צירות באיראן, ואילו איראן פתחה מצדה צירות ביפן ביולי 1930. אמנת ידידות נחתמה בין שתי המדינות בשנת 1939 ויחסים לבביים נשמרו במהלך מלחמת העולם השנייה עד שנת 1942, כשאירעה הפלישה הבריטית–סובייטית לאיראן. יחסים דיפלומטיים רשמיים הוחזרו בשנת 1953 אחרי חתימת חוזה סן פרנסיסקו.

בפברואר 1955 שודרגו היחסים בין המדינות לדרג שגרירות, ובשנת 1977 פתחה יפן קונסוליה כללית בח'ורמשהר, אולם זו נסגרה באופן זמני במלחמת איראן–עיראק ובאופן סופי ב-1997.

איראן ויפן חתמו על הסכם פטור מאשרת כניסה בשנת 1974, אולם ההסכם בוטל באפריל 1992 בשל הגירה לא חוקית רחבת היקף של איראנים ליפן. איראן ויפן גם משתפות פעולה במדיניות חוץ אזורית במזרח התיכון, כמו שיקום אפגניסטן. מאז 2004 עובדת יפן על פיתוח שדה הנפט החופי של איראן, שנמצא באזאדגאן.

על פי סקר של ה־BBC World שנערך ב־2012, רק ארבעה אחוזים מאזרחי יפן ראו את איראן באור חיובי; 52 אחוזים הביעו דעה שלילית על משטר האייתוללות. על פי סקר Pew Global Attitudes שנערך באותה שנה ביפן, 61 אחוזים תמכו ב"עיצומים קשים", אך 49 אחוזים הצהירו כי הם מקבלים את איראן עם יכולות גרעיניות - שיעור גבוה יותר מבכל מדינה אחרת. בדצמבר 2018 הכריז משרד החוץ היפני על הסמל הרשמי של יום השנה ה־90 לכינון היחסים הדיפלומטיים בין המדינות. בסמל, שאומץ על ידי שתי הממשלות, מופיעים הדגל הלאומי של איראן והדגל הלאומי של יפן על רקע פריחת הדובדבן, אות לשגשוג ולהידוק היחסים בין השתיים. מדיניות החוץ של יפן כלפי איראן היא סובלנית ועקבית. יפן משקיעה באיראן כדי להבטיח אספקת אנרגיה אמינה; היא מייצאת אליה מכוניות ומוצרי חשמל, ומייבאת ממנה מוצרי נפט ומוצרים פטרוכימיים. היקף הסחר השנתי בין שתי המדינות עומד על 11 מיליארד דולר.

ביוני 2019, גורם ממשלתי ביפן הודיע כי ראש ממשלת יפן, שינזו אבה, צפוי להיפגש עם המנהיג העליון של איראן, אייתוללה חמינאי ועם הנשיא רוחאני. היה זה ביקור רשמי ראשון של ראש ממשלה יפני מאז 1978. מטרת הביקור הייתה לתווך בין איראן לארצות הברית ולהקל את המתיחות שעלולה להידרדר למלחמה. הנשיא טראמפ תמך במאמצי התיווך היפניים.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יונגהנס

ממוזער|left|210px|שעון של יונגהנס מ-1886.
**יונגהנס** (בגרמנית: Junghans) היא חברת השעונים הגדולה בגרמניה.

## היסטוריה
החברה הוקמה בשנת 1861 על ידי ארהארד יונגהנס וגיסו יעקוב זלר-טובלר. החברה החלה לייצר שעונים משנת 1866 ושעוני יד מ-1927.
ארהארד יונגהנס מת ב-1870 ואשתו לואיס יונגהנס לקחה פיקוד על החברה.
בשנות ה-70 של המאה ה-19 החברה הכינה שעונים מעוררים.
בשנות ה-50 עבד בחברה המעצב מקס ביל, דוגמה מפורסמת לעבודתו הוא השעון קיר המוצג לראווה במוזיאון לאונות מודרנית בניו-יורק. ומשנת 1962 גם עיצב שעוני יד שלא רק נראו טוב, אלא היו גם מהמדויקים בתחום.
בשנות ה-80 יונגהנס בנו את השעון הראשון שפועל על רדיו וב-1990 את שעון היד-רדיו הראשון.
בשנת 1990 בנו יונגהנס שעון שפועל על אנרגיה סולארית. 
עד היום, למרות שחברת יונגהנס מוכרת מאוד באירופה, הם כמעט אנונימיים באמריקה.
בשנת 2011 החברה חגגה יום הולדת 150.

## מוצרים
בעבר יצרו גם שעוני קיר, או שעוני אח, אך כיום הם מייצרים רק שעוני יד.

כיום, יונגהנס גם מייצרים טכנולוגיה צבאית.

## ראו גם
*גוסטב בקר

## קישורים חיצוניים

* 

קטגוריה:יצרני שעונים
קטגוריה:גרמניה: מדע וטכנולוגיה
קטגוריה:חברות גרמניות